Eskild Bruun

Eskild Bruun (født 12. oktober 1804, død  9. oktober 1877) var en norsk jurist og forretningsmann.

Bruun var sønn av skipper, senere kjøpmann Arnt Bruun i Kristiansand. Han ble cand.jur. i 1828, og var fra 1831 prokurator ved Akershus Stiftsoverrett. Han avla prøve som høyesterettsadvokat i 1835, og som advokat jobbet han spesielt med saker av økonomisk natur. Han var også konstituert som regjeringsadvokat fra 1839 til 1842.

I 1843 ble han utnevnt til høyesterettsassessor (dommer). Ved siden av vervet i Høyesterett drev han forretninger i Kristiania, og han ble byens rikeste embedsmann. I 1856 ble han lignet for en formue på  spesidaler, og han deltok blant annet ved opprettelsen av Den norske Creditbank i 1857. Han fikk avskjed som høyesterettsassessor i 1866 av helsemessige grunner.

Ca. 1855 fikk Bruun ført opp en hjørnegård i Prinsens gate 1, der han i andre etasje levde med familien. Han var gift med Dorothea, datter av Jørgen Young.

Han ble i 1855 utnevnt til ridder av St. Olavs Orden, «for fortjenstlig embedsførelse» som høyesterettsassessor.

Referanser 

Norske høyesterettsdommere
Norske høyesterettsadvokater
Riddere av St. Olavs Orden
Norske regjeringsadvokater